फ्लाइट लेफ्टिनेंट **गुंजन सक्सेना** (जन्म 1975) एक भारतीय वायु सेना अधिकारी और पूर्व हेलीकॉप्टर पायलट हैं। वो 1994 में IAF में शामिल हुईं और 1999 के कारगिल युद्ध की दिग्गज हैं। वो कारगिल युद्ध का हिस्सा बनने वाली दो महिला वायु सेना अधिकारियों में से एक हैं, जिसके कारण वो अपनी सहयोगी श्रीविद्या राजन के बाद युद्ध में जाने वाली दूसरी महिला वायु सेना अधिकारी हैं (जिसे "पहले में से एक" के रूप में भी सूचीबद्ध किया गया है)। वह भारतीय वायुसेना से फ्लाइट लेफ्टिनेंट श्रीविद्या राजन के साथ चीता हेलीकॉप्टर उड़ाने वाले युद्ध क्षेत्र में प्रवेश करने वाली दो महिलाओं में से पहली हैं। कारगिल युद्ध के दौरान उनकी मुख्य भूमिकाओं में से एक कारगिल से घायलों को निकालना, परिवहन आपूर्ति और निगरानी में सहायता करना था।  वह कारगिल से घायल और मृत 900 से अधिक सैनिकों को निकालने के लिए ऑपरेशन का हिस्सा बन गईं। 2004 में आठ साल तक पायलट के रूप में सेवा के बाद उन्होंने एक हेलीकॉप्टर पायलट के रूप में अपना करियर समाप्त किया, क्योंकि उस समय महिलाओं के लिए स्थायी कमीशन उपलब्ध नहीं था।

2020 में बनाई गई बॉलीवुड फिल्म *गुंजन सक्सेना: द कारगिल गर्ल* उनके जीवन से प्रेरित है।

उनकी अत्यधिक प्रशंसित बेस्टसेलिंग आत्मकथा "द कारगिल गर्ल" को पेंगुइन द्वारा फिल्म के साथ रिलीज़ किया गया, जिसे उन्होंने लेखक जोड़ी किरण-निर्वाण के साथ सह-लिखा था।

प्रारंभिक जीवन
--------------

सक्सेना का जन्म एक सेना परिवार में हुआ था। उनके पिता लेफ्टिनेंट कर्नल अनूप कुमार सक्सेना और भाई लेफ्टिनेंट कर्नल अंशुमान, दोनों ने भारतीय थलसेना में सेवा की। सक्सेना ने नई दिल्ली में दिल्ली विश्वविद्यालय के हंसराज कॉलेज से भौतिकी में विज्ञान स्नातक की उपाधि प्राप्त की।

भारतीय वायु सेना सेवा
---------------------

सक्सेना उन छह महिलाओं में से एक थीं जो 1996 में भारतीय वायु सेना में पायलट के रूप में शामिल हुईं। यह वायु सेना के लिए महिला वायु सेना प्रशिक्षुओं का चौथा बैच था। उन छह महिला प्रशिक्षुओं में फ्लाइट लेफ्टिनेंट श्रीविद्या राजन शामिल थी, जो युद्ध क्षेत्र में चीता उड़ाने के लिए भी जाती थी। सक्सेना की पहली पोस्टिंग फ्लाइट लेफ्टिनेंट के रूप में 132 फॉरवर्ड एरिया कंट्रोल (एफएसी) के हिस्से में उधमपुर में हुई थी। हालांकि वे याद करती हैं कि पुरुष पायलटों ने उनकी अपेक्षा से अधिक तेजी से उनके पद को स्वीकार किया। 

 गुंजन सक्सेना ने एचएएल चीता उड़ाई
फ्लाइंग ऑफिसर सक्सेना 24 साल की थीं जब उन्होंने कारगिल युद्ध के दौरान उड़ान भरी और श्रीनगर में तैनात हुई। कारगिल युद्ध में ऑपरेशन विजय के भाग में जख्मियों को निकालने के अलावा उन्होंने द्रास और बातालिक के अग्रिम क्षेत्रों में सैनिकों को परिवहन आपूर्ति में मदद की। उन्हें दुश्मन के स्थान का पता लगाने जैसी निगरानी भूमिकाएँ भी सौंपी गईं। उन्हें अस्थायी लैंडिंग की जमीन, 13,000 से 18,000 फीट की ऊंचाई और दुश्मन की गोलियों से निपटना पड़ा। वे दस पायलटों में से एक थी, और श्रीनगर में स्थित एकमात्र महिला पायलट थी जिन्होंने युद्ध के दौरान सैकड़ों उड़ानें भरीं, जिसमें 900 से अधिक हताहत हुए, घायल हुए और मारे गए लोगों को निकाला गया। सक्सेना भारतीय सशस्त्र बलों में एकमात्र महिला थीं जिन्होंने कारगिल युद्ध में युद्ध क्षेत्रों में उड़ान भरी थी। 2004 में एक हेलीकॉप्टर पायलट के रूप में उन्होंने अपने करियर को सात साल की सेवा के बाद समाप्त किया। उनके समय के दौरान सेवा में स्थायी कमीशन उपलब्ध नहीं था ।

व्यक्तिगत जीवन
--------------

सक्सेना के पिता अनूप सक्सेना भारतीय सेना में लेफ्टिनेंट कर्नल थे। सक्सेना के पति गौतम नारायण एक विंग कमांडर भी भारतीय वायु सेना के पायलट हैं, जो वायु सेना के मी-17 हेलीकॉप्टर के पायलट हैं। उन्होंने राष्ट्रीय रक्षा अकादमी, जो दुनिया की पहली अकादमी है जहाँ तीनों सेवाएं सिखाई जाती हैं, में प्रशिक्षक के रूप में भी काम किया है। उनकी एक बेटी है जिसका नाम प्रज्ञा है, जिसका जन्म 2004 में हुआ था।

लोकप्रिय संस्कृति में
---------------------

रचना बिष्ट रावत की पुस्तक, *कारगिल अनटोल्ड स्टोरीज फ्रॉम द वॉर,* का एक अध्याय गुंजन सक्सेना पर केंद्रित है।

गुंजन सक्सेना की आत्मकथा, जिसका शीर्षक *द कारगिल गर्ल* है, लेखक-जोड़ी किरण निर्वाण के साथ सह-लिखित, पेंगुइन पब्लिशर्स द्वारा उनके ऊपर आधारित फिल्म के साथ जारी की गई। पुस्तक को बीबीसी इंडिया, सीएनएन नेटवर्क 18, फोर्ब्स इंडिया, हिंदुस्तान टाइम्स, द ट्रिब्यून आदि सहित प्रिंट और इलेक्ट्रॉनिक मीडिया द्वारा अत्यधिक प्रशंसा और पांच सितारे वाली समीक्षा मिली। हिंदुस्तान टाइम्स ने किताब के बारे में कहा, "*कभी भी जिंगोस्टिक नहीं हुई, बल्कि सच्चाई को स्पष्ट रूप से वर्णित किया, जो इसए सिनेमाई और मोहक दृश्यों के साथ रोमांचकारी पढ़ने के लिए बनाती है।"*

नेटफ्लिक्स पर रिलीज हुई 2020 की बॉलीवुड फिल्म *गुंजन सक्सेना: द कारगिल गर्ल* उनके जीवन से प्रेरित है। सक्सेना की भूमिका जान्हवी कपूर ने चित्रित की है, और फिल्म का निर्माण धर्मा प्रोडक्शंस और ज़ी स्टूडियो द्वारा किया गया है। सक्सेना के पिता की भूमिका पंकज त्रिपाठी और भाई की भूमिका अंगद बेदी ने निभाई है।

मीडिया अशुद्धि
--------------

*फिल्म गुंजन सक्सेना: द कारगिल गर्ल* के रिलीज होने के बाद सक्सेना के बारे में कुछ तथ्यों को लेकर काफी भ्रम की स्थिति हुई। एनडीटीवी के एक लेख में उन्होंने उनमें से कुछ बातों को स्पष्ट किया है:

> मैं भाग्यशाली और भाग्यवान हूँ कि वायु सेना के साथ काम करने के दौरान मेरे नाम के साथ कितने सारे पहले जुड़े हैं। उनमें से अगर कुछ के नाम लिए जाए तो - अपनी शुरुआती ट्रैनिंग और हेलिकाप्टर ट्रैनिंग के दौरान पहली ऑर्डर ऑफ मेरिट, कम्बैट ज़ोन में उड़ाने वाली पहली महिला, (लिमका बुक ऑफ रेकॉर्ड्स में उल्लिखित), महिला हेलिकाप्टर पायलटों के बीच पहली बीजी (कॉवेटेड उड़ान की एक श्रेणी) और पहली महिला अफसर जिसने जंगल और बर्फीले इलाकों में जीवित रहने का कोर्स किया है। कई दूसरी छोटी-मोटी उपलब्धियां भी हैं, लेकिन उनका अभी के लिए मेरी कहानी पर अधिक प्रभाव नहीं पड़ेगा।
> —गुंजन सक्सेना, एनडीटीवी

> ना मैंने ना फ़िल्मकारों ने कभी दावा किया कि मैं "शौर्य चक्र" से पुरस्कृत हूँ। कारगिल के बाद मुझे एक नागरिक संगठन की ओर से "शौर्य वीर" मिला था। इंटरनेट खबरों के एक चुने भाग ने शायद "वीर" को "चक्र" में बदल दिया। इसके बारे मैंने फ़िल्म के प्रोत्साहन के दौरान मीडिया से बात करते समय कई बार अपने स्पष्ट किया है।
> —गुंजन सक्सेना, एनडीटीवी

टिप्पणियाँ
----------

[a] औपचारिक भारतीय आंकड़ों के अनुसार कारगिल युद्ध में मरने वाले भारतीयों की संख्या 527 है।

संदर्भ
------

1. 1 2  "Watched 'Gunjan Saxena: The Kargil Girl'? Here's the story of the woman it is based on". इंडियन एक्सप्रेस. अभिगमन तिथि 2023-04-15.
2. 1 2 3 4 5 6  Bhadani, Priyanka (26 July 2020). "Gunjan Saxena never thought in her wildest dreams she would inspire a film". *The Week* (अंग्रेज़ी में). अभिगमन तिथि 1 अगस्त 2020.
3. 1 2 3 4 5 6  Menon, Smitha (16 June 2020). "The story of Gunjan Saxena, one of India's first women in combat". *Condé Nast Traveller India* (अंग्रेज़ी में). अभिगमन तिथि 1 अगस्त 2020.
4. 1 2 3 4 5 6 7 8 9  Javaid, Arfa (10 June 2020). "Gunjan Saxena Biography: Early Life, Education, Career, Awards and Unknown Facts". *Jagranjosh.com*. अभिगमन तिथि 1 अगस्त 2020.
5. 1 2 3  Talwar, Shikha (9 June 2020). "This is the real story of Saxena, the Kargil girl who has inspired Janhvi Kapoor's next film". *GQ India* (अंग्रेज़ी में). अभिगमन तिथि 1 अगस्त 2020.
6. ↑  "All you need to know about Gunjan Saxena, the first two woman IAF officer to go to war". *The Indian Express* (अंग्रेज़ी में). 29 August 2019. अभिगमन तिथि 6 August 2020. Gunjan Saxena, one of the first women IAF officers to go to war
7. 1 2 3 4 5 6 7  Rawat, Rachna Bisht (17 जुलाई 2019). "Meet Flying Officer Gunjan Saxena, India's only woman warrior in the Kargil war". *Scroll.in* (अंग्रेज़ी में). अभिगमन तिथि 1 अगस्त 2020. She has attained the glory of being in the two woman involved in the Kargil War.
8. ↑  Rathod, Kalwyna (26 June 2020). "Gunjan Saxena and Srividya Rajan: Our First Female Warriors of Kargil". *femina.in* (अंग्रेज़ी में). अभिगमन तिथि 1 अगस्त 2020.
9. ↑  "Angad Bedi joins the star cast of Gunjan Saxena's biopic, Kargil Girl". *Bollywood Hungama* (अंग्रेज़ी में). 25 February 2019. अभिगमन तिथि 1 अगस्त 2020.
10. ↑  Saxena, Gunjan (17 August 2020). "Blog: "Won't Let Anyone Take Away My Achievements": Gunjan Saxena On Movie Row". *NDTV*. अभिगमन तिथि 2020-08-18.